44. ΝΟΜΟΣ υπ’αριθ. 2365 της 30 Μαρτ./10 Απρ. 1953 (ΦΕΚ Α΄  82) Περί επεκτάσεως των διατάξεων του Νόμ. ΦΜ΄/1875 επί του προσωπικού του Λιμενικού Σώματος κλπ. Άρθρον μόνον.-1.΄Απαν εν γένει το στρατιωτικόν προσωπικόν του Λιμενικού Σώματος υπάγεται εις τας διατάξεις του Νόμ. ΦΜ΄/1875 εξαιρέσει των υπηρετούντων εν Αθήναις, Πειραιεί και Θεσσαλονίκη. 2.«Περιφέρεια δι’ άπαν εν γένει το στρατιωτικόν προσωπικόν του Λ.Σ. λογίζεται η Επαρχία. Ειδικώς προκειμένου περί ναυτών Λ.Σ., όπου η Επαρχία συμπίπτει με τον Νομόν, απαγορεύεται ούτοι να υπηρετώσιν εις τον Δήμον ή Κοινότητα της γεννήσεώς των». Η παρ. 2 αντικατεστάθη ως άνω δια του άρθρ. 5 Νόμ. 4050/1960. 3.Εν περιπτώσει εξαιρετικώς επειγούσης ανάγκης εν πολέμω, επιστρατεύσει ή διαταράξει της δημοσίας τάξεως δύνανται δια διαταγής του Υπουργού Ε.Ν. να ανασταλώσιν οι κατά τας διατάξεις των προηγουμένων παραγράφων περιορισμοί εν όλω ή εν μέρει μέχρι της παρελεύσεως της ανάγκης ης ένεκα εγένετο η αναστολή. 4.Η επί των Λιμενικών Αρχών, εξαιρέσει του Κεντρικού Λιμεναρχείου Πειραιώς, εποπτεία των Γενικών Διοικητών και Νομαρχών διατηρείται επί θεμάτων δημοσίας τάξεως, ασφαλείας και υγείας. 